# **Instruks for hygiejne og adfærd**

## **Hygiejne**

### Oplæring

Personalet oplæres i korrekt håndvask ved første møde i forbindelse med genåbning af skolen, tirsdag den 14.04.2020.

Eleverne oplæres i korrekt håndvask af lærerne den første skoledag, onsdag den 15.04.2020.

Brug af håndvaske og toiletter:

Elever og lærere informeres om, hvilke håndvaske og toiletter, de må bruge.

### Faste rutiner

Alle skal vaske hænder

* når de kommer ind på skolen.
* når de har haft frikvarter.
* efter toiletbesøg.
* efter næsepudsning.
* efter nys eller host i hænder eller engangslommetørklæde.
* før og efter spisning.

Ansatte skal derudover

* vaske hænder eller bruge håndsprit, hvis de går fra undervisningen af én klasse til en anden.
* hjælpe de yngste elever med at vaske hænder.
* kun anvende engangsmateriale (papirservietter, forklæder, m.v.).
* anvende vådservietter, når man ikke er i nærheden af vand og sæbe.

### Korrekt håndvask og hosteetikette

Se links:

[Instruks til personale i forbindelse med genåbning af skoler og SFO](https://www.sst.dk/-/media/Udgivelser/2019/Hygiejne-dagtilbud/Grafisk-materiale-til-print_hygiejne.ashx?la=da&hash=C8DE2D439495AFF54CAFF6A51E549F723C72D597)

[Sundhedsstyrelsens Håndbog for hygiejne og miljø i dagtilbud](https://www.sst.dk/da/Udgivelser/2019/Hygiejne-i-daginstitutioner)

[Film om korrekt håndvask](https://www.sst.dk/da/Udgivelser/2019/Hygiejne-i-daginstitutioner)

### Måltider

* Alle vasker hænder før og efter et måltid.
* Eleverne sidder på deres pladser, når de spiser (en afstand på 2m).
* Der må ikke deles mad med hinanden.
* Madpakker og drikkedunke medbringes hjemmefra.
* Der kan ikke lånes bestik el.lign. på skolen.
* Der må ikke bruges køleskab eller mikroovn.
* Læreren tørrer borde af og tømmer skraldespand.

### Legetøj og IT

* Hvis der bruges legetøj, skal det vaskes flere gange dagligt.
* Eleverne må ikke have legetøj med hjemmefra.
* Elevernes egne tablets og computere må ikke lånes ud til andre.
* Ved brug af skolens iPads rengøres de før og efter brug, og der vaskes hænder før og efter brug.
* Skolens computere må ikke bruges af forskellige. Enkelte elever kan låne en fast computer, som står på skolen.

### Rengøring

Der udarbejdes en særlig rengøringsplan, som indeholder ekstra rengøring. Herunder:

* Toiletter rengøres mindst 2 gange dagligt
* Borde og kontaktpunkter rengøres og desinficeres 2 gange dagligt, som f.eks. vandhaner, dørhåndtag, m.m.

## **Adfærd**

### Hold afstand

* Der skal undgås fysisk kontakt med personer, man ikke bor i husstand med.
* Eleverne placeres ved borde, så der er 2 meters imellem eleverne.
* Eleverne sendes til og fra frikvarter i mindre grupper (2-3 elever)
* Eleverne holder frikvarter samtidig, men leger i mindre grupper (maks. 5) udenfor. Legegrupper skal være inden for samme klasse.
* Forældre afleverer børnene ved indgangen.

De ansatte sikrer bedst muligt, at elever og forældre holder afstand.

Der informeres til forældrene vha. af opslag og breve.

[Film Sådan går vi i skole igen](https://www.sst.dk/da/Udgivelser/2020/Film_-Corona-Nyt---Saadan-gaar-vi-i-skole-igen)

### Undervisning

* Undervisningen tilrettelægges så mest muligt kan foregå udendørs.
* Idræt foregår udendørs og uden kontaktsport. Eleverne skal være omklædte hjemmefra, og der er ingen badning.
* Eleverne medbringer selv skriveredskaber m.m. Der må ikke lånes hos hinanden eller af skolen.
* Ekskursioner med offentlig bus skal undgås.

### SFO

* Aktiviteter tilrettelægges, så de foregår udenfor.
* I særlige tilfælde (f.eks. i slutningen af dagen) kan 3-4 børn opholde sig i det store SFOrum sammen med en voksen.